Címlap Repülőgépgyártók A repülőgépek rakterében helyezne el alvókabinokat az Airbus 2020-tól
A repülőgépek fedélzetének padlószintje alatti raktérben elhelyezhető hálókabin-modulok fejlesztéséről és piaci bevezetéséről állapodott meg az Airbus és a Zodiac Aerospace.
A két gyártó közlése szerint a repülőgépek rakterébe beszerelhető háló-modulok új lehetőségeket nyitnak meg az üzemeltetők számára, hogy hozzáadott értékű szolgáltatásokat kínáljanak az utasaik számára a hosszú távú járataikon.
Az új modulokat úgy tervezik meg, hogy azok könnyen és egyszerűen behelyezhetőek legyenek az áruszállító konténerek helyére, akár egy tipikus fordulóidő alatt.
Az új alvókabinok elsőként az új gyártású A330-as típusú repülőgépekhez lesznek választhatóak, de az üzemeltetők kérhetik majd akár utólag is a már forgalomban lévő gépeikhez.
A gyártók tanulmányozzák, hogy az alvómodulokat az A350 XWB típusokon is alkalmazni lehessen.
Amint arról korábban beszámoltunk, a Qantas vezérigazgatója, Alan Joyce április elején adott nyilatkozatában már beszélt arról, hogy a “Project Sunrise” elnevezésű programja keretében a légitársaság igyekszik javítani az utasok kényelmét az ultrahosszú járatokon. Ennek részeként a repülőgépek rakterének egy részében olyan tereket alakítanának ki, ahol az utasok mozoghatnának repülés közben, de szó van arról is, hogy a vonatokhoz hasonló alvókabinokat is alkalmaznának.
Forrás: Zodiac Aerospace / Airbu